sasicodes/solvari-1 huggingface dataset:
ஏனென்றால் பச்சை கலர் பெயின்ட் அடித்த சுவர்களின் ஓரங்களில் எல்லாம் நன்றாக வெற்றிலைப் பாக்கு குட்கா போன்ற லாகிரி வஸ்துக்களை நன்றாக குதைத்து துப்பி சிகப்பு வண்ணம் அடித்திருந்தார்கள் இந்நாட்டின் மன்னர்கள்.
தன்னுடைய கொண்டைஊசியை கீழே போட்டுவிட்ட என் பெரிய பெண் எடுக்க முனைகையில் அவள் உட்கார்ந்திருந்த சீட்டுக்கடியில் இருந்த குப்பையை பார்த்து இந்த ரயிலுக்கெல்லாம் ஆயுத பூஜை கொண்டாட மாட்டாங்களா?
அக்காற்றை கிழித்து சொற்ப பயணிகளே இருந்த அந்த ரயில் தடக் தடக் என்று சென்றபோது மேலே வானிலிருந்து சிரித்த அந்த முழு வெள்ளை நிலவு மனதை கொள்ளை கொண்டு போயிற்று.
ஆகா ஏகாந்த நிலவும் முழு உடம்பையும் ஜில்லென குளிப்பாட்டி தலை கோதிய மென்மையான காற்றும் கூட்டமே இல்லாத ரயிலின் வாயிற்படியில் குழந்தைகள் பெண்டாட்டியுடன் குதூகலமான பயணமும் அவ்வப்போது கூ...கூ... என்று ஆனந்த ராகம் பாடிய மின்சார குயிலாகிய ரயிலும் இரவு வெகு நேரம் வரை நினைவிலிருந்து நீங்க மறுத்தது.
அமெரிக்க ஜனாதிபதிகள் எந்த ஒரு முக்கியமான ஒப்பந்ததிலோ திட்டத்திலோ அறிக்கைகளிலோ கையெழுத்திட குறைந்தது சுமார் இருபது பேனாக்களை மேஜையில் அடுக்கி அதில் ஒவ்வொன்றாக எடுத்து ஒப்பம் இடுகிறார்கள்.
தான் எழுதும் வேகத்திற்கு சொல்ல வேண்டும் என்று கட்டளையிட்டு ஒரு பக்க தந்தத்தை உடைத்து எழுத்தாணி ஆக்கிக்கொண்டு ஒரு உன்னதமான இதிகாசத்தை உலகிற்கு அளித்தார்கள்.
ஆங்கில பாடம் போதித்த ஆரோக்கியசாமி சாரின் இருதயத்திலிருந்து குருதி வழிந்தது போல அவருடைய சிகப்பு மசிப் பேனாவிலிருந்து ஒழுகிய திட்டுக்கள் சட்டை மேல் இருக்கும்.
ஆண்டுப் பரீட்சை முடிந்தப்பின் பள்ளிக்கு வெளியே நின்று கொண்டு பேனாவில் மீதம் இருக்கும் மசி முழுவதையும் அடுத்தவரின் வெள்ளை சட்டையில் உதறி அடித்து இன்புறுவர்.
சிலர் பள்ளி முக்கில் இருக்கும் தாத்தா கடையில் காசு கொடுத்து புது பிரில் இங்க் பாட்டில் வாங்கி வந்து பேனாவில் ஊற்றி ஊற்றி அடிப்பார்கள்.
அன்று அவருக்கு இங்க் விற்பனையால் அவருடைய கடை அந்த வருடத்தின் அதிக பட்ச வருமானத்தை ஈட்டி அந்த கணக்காண்டின் லாபத்தை சம்பாதிக்கும்.
அந்த வருடம் பஞ்சு புத்தம் புதிய மசிப் புட்டியை வாங்கி வந்து அப்படியே சட்டென்று திறந்து ஸ்வாமிக்கு அபிஷேகம் செய்வது போல எனக்கு செய்தான்.
ஷங்கர் தனது முதல்வனில் கொஞ்ச நேரம் ஒதுக்கி... கூந்தல் ஒதுக்கி குறிப்பு எழுதுங்கள் எந்தன் தோளில்... என்று கெஞ்சி கொஞ்சிய மனிஷா கொய்ராலாவின் முதுகில் அர்ஜுனை எழுதவைத்து அரச காலத்து பேனாவைக் காட்டினார்.
வங்கிகளும் இன்னபிற பொது மக்கள் கூடும் பேனா தேடும் இடங்களிலும் ஒரு ரூபாய் பந்து முனை ரீபில் பேனாவைக் கிரில் ஜன்னலில் கயிறு கொண்டு அதைக் கட்டிப் போட்டு பத்திரப்படுத்தும் இடங்களும் என் நினைவுகளில் வந்து கிறுக்கிச் சென்றது.
கோயிலை நெருங்குகையில் பள்ளி பயிலும் இரண்டு சிறார்கள் ஹெர்குலஸ் சைக்கிள்களை ஒன்றோடு ஒன்று முட்டி முட்டி ஒட்டியவண்ணம் ரோடை அளந்து கொண்டிருந்தனர்.
ஆஞ்ஜூ கோயிலுக்கு போலாண்டா...ஏழு மணிக்கு சம்பா சாதம் கிடைக்கும் என்று பாய்ஸ் பட விஷயாதி செந்தில் போல கோயிலுக்கு அழைத்தான்.
கொஞ்சம் யோசித்ததில் நடராஜன் நட்டு ஆன மாதிரி நாராயணன் நாணி ஆன மாதிரி பார்சாரதி பாச்சூ ஆன மாதிரி கற்பகம் கப்பு ஆன மாதிரி வெங்கடாஜலபதி வெங்கி ஆன மாதிரி ஆஞ்சநேயர் ஆஞ்ஜூ ஆகியிருந்தார் அவர்களிடம்.
நல்ல பெயர் எது வைத்தாலும் ஜில்லு சிண்டு பிண்டு என்று செல்லப்பெயர் வைத்து கூப்பிடும்போது பக்கத்துக்கு வீட்டு நாய்க்குட்டியும் சேர்ந்து ஓடி வருகிறது.
சனிக்கிழமை ஆஞ்சநேயருக்கு விசேஷமான நாள் ஆகையால் கொஞ்சம் கொஞ்சமாக மாலையில் பக்தர் கூட்டம் அதிகரித்துக்கொண்டு இருந்தது.
நிறைய பேர் நடந்து வருவது தெரிந்தாலும் தன் பல்சரை பிள்ளையை கையில் தூக்கிக் கொண்டு அனுமார் தரிசனம் செய்ய வரும் ஒரு பக்தர் காலில் ஏற்றி இடுப்பில் இடித்து ஒரு டி.வி.எஸ்.
திரும்பி பார்த்தால் அடிபட்டவர் ஏதோவது சொல்லக்கூடும் என்பதற்காக கோயில் கோபுரத்தை அண்ணாந்து நோக்கி இரு கன்னத்திலும் போட்டுக்கொண்டு ஆட்காட்டி விரலை மடக்கி முத்தம் வைத்துக்கொண்டே சென்றார்.
தன்னுடைய புதிய ரீபோக் காலணிகள் களவு போகமால் இருப்பதற்காக பல வண்ண வகையறா மிதியடிகள் இருக்கும் கூட்டத்தில் கலந்து வைத்து அதற்க்கு மேல் தன் கூட வந்த சிநேகிதரின் ஹவாய் செருப்பை வைத்து மறைத்து அந்த சுவரோரம் இருக்கும் அலமாரியில் குனிந்து கடைசி வரிசையில் வைத்துக்கொண்டிருந்தார் ஒரு கனவான்.
மேல் வரிசையில் இருந்து தனது பாதரட்சைகளை எடுக்கும் இளைஞர் ஒருவர் கீழே கர்மசிரத்தையாக செருப்பு மறைத்தலில் ஈடுபடும் கனவானின் தலையில் வைத்து அவரை பரதனாக்கினார்.
மாமியாருடன் அயோத்தியில் இருப்பதை விட காட்டில் இருப்பது மேல் என்று எண்ணித்தான் சீதை தன்னுடன் கானகம் வந்தாளோ என்று ராமரே சற்று யோசித்திருப்பார்.
அடிப்ப்ரதக்ஷினம் செய்யும் பக்தைகள்பக்தர்கள் நடு பிரகாரத்தில் சென்று ஓடி ப்ரதக்ஷிணம் செய்யும் அன்பர்கள் வழியை மறைத்து ட்ராபிக் ஜாம் செய்துகொண்டிருந்தார்கள்.
ஸ்வாமியின் கர்பக்கிரஹத்தின் பின்புறம் சுவரில் தலையால் முட்டு குடுத்தாற்போல் ஒருவர் நின்று வாய்க்குள் மந்திரம் சொல்லிக் கொண்டு இங்கே தொட்டு கும்பிட வேண்டாம் மையும் மீறி ஜெபித்துக்கொண்டு இருந்தார்.
வடக்கு நோக்கி நமஸ்கரிக்கவும் என்று அம்புக்குறி போட்டு காண்பித்தும் அதற்க்கு நேர்மாறாய் திருமணம் ஆகாத இளைஞர் ஒருவர் தெற்கில் நிற்கும் ஒரு அழகான பெண்ணை பார்த்து நமஸ்கரித்தார்.
ஒரு கையில் சம்பா சாதம் வாங்கிக்கொண்டு இன்னொரு கையிலும் குழந்தை போல கேட்ட ஒருவருக்கு இது பிரசாதம் வீட்டுக்கெல்லாம் டிபன் மாதிரி வாங்கிட்டு போக முடியாது என்று அன்பாக சிரித்துக்கொண்டே அனுப்பினார் மேல் சட்டை அணியாமல் கருப்பாக நெற்றி முழுக்க திருமண் தரித்தவர்.
வெளியே நின்றிருந்த செக்யூரிட்டி அந்தாண்ட போய் சாப்பிடுங்க... உள்ளே நிக்காதீங்க சார்... ஏம்மா காதில விழலை.. என்று ஒவ்வொருவரையும் வெளியே வழியனுப்பி மிகவும் அன்பான குரலில் வேண்டி விரும்பி கேட்டுக்கொண்டிருந்தார்.
ஒரு ஐந்து வயது சிறுவன் வானத்தை காட்டி நிலா நிலா என்று சொல்ல அவனுடைய டி.வி அடிமை பாட்டி ஏய்.. டீலா நோ டீலா சொல்றான் என்று தன் மகனிடம் பெருமையாக கூற ஒரு முறை முறைத்தார் அந்த வெறுப்பான புத்திரன்.
அறிவியல் தொடர் எழுதும் அபாயகரமான நோக்கம் எதுவும் இல்லை என்றாலும் தொட்டு விட்டதை தொடர்கிறேன்..... சென்ற பதிவில் சையின்டிபிக் அமெரிக்கன் சஞ்சிகை வெளியிட்டுள்ள உலகை புரட்டி போடும் ஐடியாக்களில் சிலவற்றை பார்த்தோம்.
மேலும் சில.... உலக சரித்திரத்தில் முதன்முறையாக மனிதகுல நாகரீகத்தில் கிராமப்புறங்களில் வசிப்பதை வெறுத்து நகர்ப்புறங்களில் கூட்டம் அதிகரித்துவருகிறது.
இத்தகைய மாற்றங்களினால் ஒரு ஐந்து கி.மீ தொலைவில் உள்ள அலுவலகத்துக்கு கூட காலையில் பல் தேய்த்து குளித்து டிபன் சாப்பிட்ட கையோடு கிளம்ப வேண்டியிருக்கிறது.
என் நண்பரின் மனைவி காலை டிபன் தலை வாருதல் முகத்திற்கு குலாப் பன்னீர் தண்ணீர் தெளித்து துடைத்தல் கழுத்துக்கு காதுக்கு அணிகலன்களை பூட்டிக் கொள்ளுதல் உதட்டு சாயம் பூசுதல் என்று சகலவிதமான ஒப்பனைகளையும் காரிலேயே முடித்துக்கொண்டு அலுவலகத்திற்கு கீழிறங்குவார்.
இந்த வசதியில்லாதோர் பிரம்ம முஹூர்த்தத்திற்கு ஒரு மணி நேரம் முன்னர் எழுந்து வீட்டில் அனைத்தும் செய்து புறப்படவேண்டியிருக்கிறது.
இவ்வளவும் செய்தாலும் ஏதாவது மாண்புமிகுக்கள் சாலையை பயன்படுத்த நேரிட்டால் நாம் நின்று வழிவிட்டு தாமதமாக சென்று சிடு சிடு அதிகாரியிடம் வெடுக் வெடுக் என்று வசவு வாங்க வேண்டியதாகிறது.
பஸ் பயணிகளுக்கு முன்னரே டிக்கெட் அளித்து ஒரு மூடிய அறை போல் உள்ள பஸ் நிறுத்தத்தில் காத்திருக்க வைத்து பஸ் வந்தவுடன் அதை திறந்து அதிலிருந்து நேராக பஸ்ஸில் ஏற்றிவிடப்பட்டார்கள்.
இதில் மற்றுமொரு சௌகரியம் என்னவென்றால் பேருந்தில் ஸ்லைடிங் கதவுகள் வைத்து ஒரே நேரத்தில் பலர் ஏறி இறங்கும் வண்ணம் செய்தார்கள்.
அத்தோடுகூட யானை ஏற்றம் குதிரை ஏற்றம் போல பேருந்தில் ஏறி இறங்குவதில் தாமதம் ஏற்படுவதால் பயணிகள் ஏறும் இடம் நேராக பஸ்ஸில் இருக்கைக்கு சமமான உயரத்தில் அமைத்தார்கள்.
கொலம்பியாவின் ட்ரான்ஸ்மிலினியோ பற்றிய ஒரு சுவாரசியமான காட்சி தொகுப்பு கீழே.. இந்த அண்டத்தில் நன்னீர் ஒரு புறம் குறைந்து வரும்போது அதிக ஜனப்பெருக்கத்தால் இன்னொரு புறம் உணவு உற்பத்தி அதிகமாக தேவைப்படுகிறது.
ஆஸ்திரேலியாவின் அடிலைடு பல்கலைக்கழகத்தில் மரபணு பொறியியல் துறையில் பயிர்களின் இலைகள் உப்புத்தன்மையை சேகரிக்காமல் இருக்கச் செய்யவும் அந்த இலைகளை உதிர்க்காமல் இருக்கவும் ஆராய்ந்து கொண்டிருக்கிறார்கள்.
இந்த ஆராய்ச்சி வெற்றியடைந்தால் ஐந்திணைகளில் வயலும் வயல் சார்ந்த இடமாகிய மருதத்தில் மட்டும் பயிர் செய்த காலம் போய் நெய்தல் நிலத்திலும் நெற்சாகுபடி செய்யலாம்.
தற்போது வரையறுக்கப்பட்ட சொற்களை மிகத்துல்லியமாக மொழிபெயர்க்கும் இந்த மேன்போருள் அடுத்த முறை நீங்கள் தென்னாப்பிரிக்கா சென்றால் ஸுலுவில் பேசும் ஆப்ரிக்க சுந்தரி என்ன பேசுகிறாள் என்று தெளிவாக உணரமுடியும்.
தேக ஆரோக்கியமுள்ள ஆயிரம்பேரின் ரத்த மாதிரிகளை அடித்தளமாக எடுத்து சேமித்து வைத்துக்கொண்டு நீரழிவு மார்பக புற்றுநோய் போன்று நோய்வாய்ப்பட்டு இருப்பவர்களின் மாதிரிகளையும் ஒன்று திரட்டி இரண்டையும் ஒப்புநோக்குகையில் கிடைக்கும் முடிவுகளை கொண்டு ஒரு இறுதி முடிவிற்கு வருவதற்கு ஆராச்சியாளர்களுக்கு பயனுள்ளதாக இருக்கிறது.
இத்திசையில் ஆராய்ச்சிகள் பெருமளவில் நடைபெறுகிறது உயிரியலில் இயற்கையின் பாதையை ஒரு கூற்றாக கணிக்கமுடியாமல் போனாலும் சர்வ நிச்சயமாக ஒருநாள் நோயின் அறிகுறியை கண்டு பிடிப்போம் என்று எக்ஸாக்ட் சயின்ஸ்ஸஸ்ன் மூத்த மருத்துவ அதிகாரி பாரி பெர்ஜெர் கூறுகிறார்.
இந்த பயோமார்க்கரை பயன்படுத்தி பெருநோய் முன்எச்சரிக்கையை மனித இனம் கண்டுபிடித்துவிட்டால் பூமாதேவி எவ்விதம் இப்புவி பாரம் பொறுப்பாள்?
ட்ராமா சொலுயூஷன்ஸ் என்ற மேரிலேன்ட் பல்கலைக்கழக உதவி பெற்ற நிறுவனம் ஸின்தெடிக் ஹைட்ரோஜெல் என்ற ஒன்றை தயாரித்திருக்கிறார்கள்.
வாயில் உள்ள ஸ்ட்ர்ப்டோகோக்கஸ் ம்யூடன்ஸ் என்ற பாக்டீரியா தான் உணவில் உள்ள சர்க்கரையை பற்களில் உள்ள எனாமல் அழிக்கும் லாக்டிக் ஆசிட்டாக மாற்றுகிறது.
ப்ளோரிடாவை தலைமையிடமாக கொண்ட ஓராஜெனிக்ஸ் என்ற நிறுவனம் ஒரு புதிய பாக்டீரியாவை மரபணு மாற்று என்ஜினீயரிங் மூலமாக தயாரித்திருக்கிறார்கள்.
என்பது வயது ஆன பின்னும் முறுக்கும் சீடையும் நொறுக்கும் தாத்தாக்களையும் அரைக்கட்டு கரும்பை பல்லால் கடித்து தின்னும் பாட்டியையும் எதிர்காலத்தில் இந்த சமூகம் காண நேர்ந்தால் ஆச்சரியப்பட ஏதுமில்லை.
சமீபத்திய சையின்டிபிக் அமெரிக்கன் சஞ்சிகை இருபது உலகை புரட்டிபோடும் மாற்றி அமைக்கும் தன்மையுள்ள ஐடியாக்களை பட்டியலிட்டுள்ளது.
இந்த தகடுகளை விலை கொடுத்து வாங்குவதற்கு சொத்தை எழுதிக் கேட்கும் அளவிற்கு இருப்பதால் இது தலை எடுப்பதற்கு மிகவும் சிரமப்படுகிறது.
இது நன்றாக செல்லுபடியானால் இன்னும் கொஞ்ச காலத்தில் எல்லோர் வீட்டு மாடியிலும் செயற்கைக்கோள் தட்டு உள்ளது போன்று சூரியத் தகடுகளும் வரலாம்.
மின்சாரம் இல்லை என்று பாடாவதியான டி.என்.இ.பி அலுவலகத்திற்கு யாருமே எடுக்காத தொலைபேசியை அழைக்கவேண்டிய கட்டாயத்திற்கு ஆளாகாமல் இருக்கலாம்.
கரண்ட் ஆபிஸிலிருந்து வந்து போஸ்ட் ஏறி பியூஸ் போட்டு தலைசொரிபவருக்கு சில்லரை கொடுக்கும் நிலை இல்லாமல் போவதற்கு சூரிய பகவானை பொங்கலன்று மட்டும் அல்லாமல் என்றென்றும் வணங்கும் நிலை வரலாம்.
மக்கள் தங்களுடைய சாதனங்களிளிருந்து எவ்வளவு சக்தியை உபயோகிக்கிறார்கள் என்று நிமிடத்திற்கு நிமிடம் அந்தந்த சாதனங்களிலேயே மீட்டர்நம் உள்ளூர் ஆட்டோ மீட்டர் மாதிரி இல்லாமல் போட்டு காண்பித்துக் கொண்டே இருந்தால் ஐந்து முதல் பதினைந்து சதவிகிதம் வரை சக்தி வீணாவது குறைகிறது என்று சமீபத்திய ஆய்வுகள் தெரிவிக்கின்றன.
கூகிள் மற்றும் மைக்ரோசாப்ட் நிறுவனங்கள் உள்ளூர் தொழில்நுட்ப ஆசாமிகளுடன் சேர்ந்து இந்த சக்தி உபயோக கணக்குகளை இணையத்தில் ஏற்றி மக்கள் ஒரு விழிப்புணர்வோடு இருக்க உதவி புரிய வருகின்றன.
இந்த வெயிலுக்கு அங்கே போய் உட்கார்ந்தால் நன்றாக இருக்கும் என்று நாம் சிந்திக்கும் இவ்வேளையில் லோகஷேமதிற்காக சிந்தித்த சில புண்ணியவான்கள் அங்கு அடிக்கும் காற்றிலிருந்து மின்சாரம் தயாரிப்பது பற்றி ஆய்வு மேற்கொண்டிருக்கிறார்கள்.
இப்படி தயாரிக்கப்படும் மின்சாரமானது ஒட்டுமொத்த மனிதகுலத்திற்கும் தேவையைவிட நூறு மடங்கு அதிகமாக இருக்கும் என்று நம்பப்படுகிறது.
கலிபோர்னியாவின் ஸ்கை வின்ட்பவர் என்ற நிறுவனம் ராட்சத கோபுரங்களை நிறுவப்போகும் வேளையில் இத்தாலியின் கைட்ஜென் என்ற நிறுவனம் மிக உயரப் பறக்கும் பட்டம் மேலே படத்தில் இருப்பது அதுவே மூலமாக ஸ்ட்ரடோஸ்பியர் காற்றிலிருந்து கரண்ட் உருவ முயற்சி செய்கிறார்கள்.
கன்ஷிராமின் பிறந்த நாளைக்கு உத்திரபிரதேச முதல்வர் மாயாவதிக்கு அவரது அபிமானிகளால் மாலையிட்டு மரியாதை செய்யப்பட்டது மக்களவையில் கடும் அமளிக்குள்ளாகியது.
புத்தம் புது ஆயிரம் ரூபாய் நோட்டுக்களை சரமாகத் தொடுத்து ஐந்து ஆட்கள் சர்வ ஜாக்கிரதையாக மேலே தூக்கி பிடித்து அந்தம்மாவை உள்ளே நுழைந்து வெளியே நோக்கி கையை ஆட்ட சொல்கிறார்கள்.
இதன் மூலம் நாட்டில் ஒரு புது வேலை வாய்ப்பு உருவாக்கபடுவதை நினைத்தால் இவர்களைக் கண்டு நம் கண்கள் பனித்து நெஞ்சு நனையும் நிலை உருவாகிறது.
தோள் மேல் போட்டால் தான் மாலை என்ற நிலை மாறி தோளுக்கு மேலே தூக்கி பிடிக்கும்படி ஆனது தான் இந்த மாதிரி செயல்களின் பெரிய நகைச்சுவை.
இவ்வளோ பெரிய மாலையை தோளில் ஒரே போடாக போட்டால் அவர்களுக்கு ஏதேனும் அங்கஹீனம் ஏற்பட்டு அசம்பாவிதம் நடந்து விட்டால் அப்புறம் அந்த மாண்புமிகுக்களை கீழே கிடத்தி மாலை போடும்படி சந்தர்ப்பம் அமைந்துவிடும் என்றஞ்சி இவ்வாறு ஏற்பாடு செய்கிறார்கள் என்று நினைக்கிறேன்.
அங்கே ஆடு காவு வாங்கப்படுகிறது இங்கே நம்மை தலைவர்கள் ஆடாக பலியிட்டு விடக்கூடாது என்பதற்காக அடிப்பொடிகள்அல்லக்கைகள் இதுபோன்ற அசிங்கங்களை அரங்கேற்றுகிறார்கள்.
ஆடு கோழி போன்றவைகளை கொடுப்பது வீர வேல் வாள் போன்ற ஆயுதங்களை பரிசளிப்பதுஅலகு குத்தி காவடி எடுப்பது தலைவர் பகுத்தறிவுவாதியாக இருந்தால் கூட என்று ஆரம்பித்த இந்த பிறந்தநாள் திருவிழாக்கள் இன்று ஒரு மொய் விருந்து கணக்காக மாறியது தான் இந்த நாட்டின் அவலம்.
பயந்து பயபக்தியோடு தரையோடு தரையாக தவழ்ந்து சென்று மரியாதையுடன் இச்செயலில் ஈடுபடுவோரே நாளை அதே தலைவனுக்கு பிஞ்ச செருப்பு மாலை போட்டு தனது எதிர்ப்பை தெரிவிப்பார்கள்.
மதுகோடா போன்ற ஆட்களுக்கு மாயாவதி போன்றோரின் தனக்கு மட்டும் அல்லாமல் தன் தலைவரின் பிறந்தநாள் கொண்டாடி சம்பாதிக்கும் சாமர்த்தியம் இல்லாததால் மாட்டிக்கொள்கிறார்கள்.
என்னுடைய அலுவலக நண்பர் ஒருவர் எனக்கு யாராவது இந்த மாதிரி மாலை போட்டார்கள் என்றால் உங்க எல்லோருக்கும் பெரிய கும்பிடு போட்டுவிட்டு எங்காவது கண் காணாத இடத்துக்கு போய் நிம்மதியா இருப்பேன் என்று அங்கலாய்த்தார்.
மிகவும் சுலபமாக நினைவில் வைத்துக்கொள்ள கூடிய தினம் அது.அல்லது உங்கள் பி.டி.ஏ அலைபேசி ஷேட்டுயுலர் கணினி போன்றவற்றில் குறித்து வைத்துக்கொள்ளுங்கள்.
நேற்று இரண்டாம் ஆட்டம் சத்யத்தில் வி.தா.வருவாயவுக்கு நான் குடும்பசகிதம் சென்றிருந்தபோது குஷ்பூவும் தன் நண்பிகளுடன் வந்திருந்தார்.
ஏ குஷ்பூ... குஷ்பூ பாருங்க அங்க ... ஐ குஸ்பூ... என்ற பலவித ஆச்சரிய வாசகங்கள் தன்னை சூழ வலம் வந்த குஷ்பூ வேலைப்பாடுகள் நிறைந்த ஜாக்கெட்டில் ஜெயா டி.வி யின் ஜாக்பாட்டில் வருவதுபோலின்றி வெள்ளை சுடிதாரில் வந்திருந்தார்.
ஜெஸ்ஸியின் வீட்டில் குடியிருக்கும் கார்த்திக்கும் மாடி போர்ஷனில் வசிக்கும் ஜெஸ்ஸிக்கும் மலர்ந்த காதல் ஜெஸ்ஸியின் ஆறடி மூன்றங்குல அப்பாவின் சம்மதத்தோடு கல்யாணம் நடக்குமா அல்லது காதல் படுக்குமா என்பதுதான் கதை.
கலக்குவேன் கலக்குவேன் கட்டம் கட்டி கலக்குவேன் என்று கை வித்தை செய்து வந்த சிம்புவை மிகவும் அடக்கமாகஆரவாரம் இல்லாத கல்லூரி முடித்த இளைஞனாக காட்ட கௌ.வா.மேனன் எடுத்திருக்கும் முயற்சிகள் அபாரமானது.
படம் ஆரம்பித்த ஐந்தாவது நிமிடத்திலேயே சேலை கட்டி சோலையாக வரும் த்ரிஷா மாடி ஏறும் போது சிம்பு தன்னை பறிகொடுத்து பாடும் ஹோசோனா... பாட்டில் ரஹ்மானின் இளமை கொடிகட்டி பறக்கிறது.
சிம்பு தலையில் இருக்கும் தொப்பியை மேல் நோக்கி வீச அது மேலேயிருந்த லாங் ஷாட் காமராவை மூட அமர்க்களமான சினிமேடோகிராபியின் நாயகன் மனோஜ் பரமஹம்சா.கேரள நீர் நிலைகளிலும் அயல் நாட்டு பாடல் காட்சிகளிலும் காமராவில் அனாயாசமாக படம் பிடித்து புகுந்து விளையாடியிருக்கிறார்.
மாடியில் இருக்கும் த்ரிஷாவின் கவனத்தை ஈர்க்க வாசல் கிரில் கேட்டின் தாழ்ப்பாளை டிங் டிங் என்று தட்டி லேசாக தலை தூக்கி பார்க்கும் போதும் வீட்டு வாசலில் கூடைப் பந்து ஆடும் போது தன்னை நெருங்கி மாடி ஏறும் த்ரிஷாவை ஏக்க லுக் விடும் போதும் மாடியில் துணி காய போட போகும் தானும் எதேச்சையாக மாடி செல்வது போல் சென்று த்ரிஷாவை பார்க்கும் போதும் சிம்பு விடும் ஜொள் தியேட்டரை நனைக்கிறது.
த்ரிஷாவின் கல்யாணத்திற்கு ஆலப்புழா சர்ச்க்கு செல்லும் இருவரும் யாரும் பார்த்துவிடாமல் இருக்க வேண்டும் என்று தவிக்கும் போது தம்பி ... வேணாண்டா... போயிறலாம்...போட்டு பின்னிருவானுங்க... என்று கரகர குரலில் கலக்குகிறார்.
ஊர்ல இவ்ளோ பொண்ணுங்க இருக்கும் போது நான் ஏன் ஜெஸ்ஸிய பார்க்கணும் என்று சிம்புவும் கேரளாவில் த்ரிஷாவின் உறவினர்களிடம் சண்டையிட்டு மாட்டிக் கொண்டு போலீஸ் ஸ்டேஷன் பெஞ்சில் உட்கார்ந்திருக்கும் போது கணேஷும் இவ்ளோ பொண்ணுங்க இருக்கும் போது நீ ஏன் கார்த்தி ஜெஸ்ஸிய லவ் பண்ணனும் ஊர்ல இவ்ளோ பொண்ணுங்க இருக்கும் போது நீ ஏன் என்னை லவ் பண்ணனும் என்று த்ரிஷா கேட்கும் இடங்களும் அருமை அருமை.
ஒவ்வொரு முறையும் த்ரிஷா தன்னை திரும்பி பார்ப்பார் என்பதை சிம்பு சொல்லும் காட்சிகளும் அதிலும் ஆலப்புழா சர்ச்சில் இன்னும் பத்து எண்ணி முடிப்பதற்க்குள் ஜெஸ்ஸி என்னை திரும்பி பார்ப்பா.. என்று சிம்பு சொல்ல நான்கு எண்ணி முடிப்பதற்குள் த்ரிஷா பார்பதை மிகவும் ஆர்வத்துடன் நம்மையும் பார்க்க வைக்கிறார் கௌ.வா.மேனன்.
மன்னிப்பாயா பாடலில் த்ரிஷா வீட்டு பின்புற கால்வாயில் அந்த இருட்டில் பெட்ரோமாக்ஸ் வெளிச்சத்தில் தொலைதூரத்தில் வெளிச்சம் நீ...உனை நோக்கியே எனை ஈர்க்கிறாய்.... பாடும் சிம்பு ரஹ்மானுடன் சேர்ந்து ரசிக்க வைக்கிறார்.
முன் பட டைட்டில்களை கேரள நீர் நிலைகளை கிழித்து போகும் போட்டின் பின்புறத்தில் காண்பிக்கும் போதே இந்த படத்தின் காதல் நீர்த்துப் போய்விடும் என்று டைரக்டர் சொல்லாமல் சொல்வது பின்பு புரிகிறது.
காதல் தோல்வியில் தன் கதையை வெற்றி படமாக எடுத்து ஜெஸ்ஸியிடம் போட்டு காண்பிக்கும் கார்த்தியின் பெயரை பின்பட டைட்டில்லில் தன் பெயராக மாற்றும் கௌதம் வாசுதேவ் மேனன் தன்னுடைய கதையை தான் எடுத்தாரோ என்று சற்று சந்தேகமாக உள்ளது.
என்னை பொறுத்தவரையில் ஒரு நல்ல காதல் கதையை மிகவும் டீசெண்டாக தமிழ் மக்களுக்கு கொடுத்திருக்கும் கௌ.வா.மேனனுக்கு பாராட்டுக்கள்.
மேலே ஒன்றும் அணியாத பெண்ணை காண்பிப்பது நல்ல ரசனைக்கும் நற்பண்பிர்க்கும் எதிராக உள்ளதால் தடை செய்யப்பட்டதாக மத்திய அரசின் செய்திக்குறிப்பு ஒன்று தெரிவிக்கிறது.
ரசனை என்பது ஒருவருக்கொருவர் வேறுபடும் என்று நான் விகல்பமின்றி சொன்னதற்கு அது எல்லோருக்கும் தெரியும் என்று ஒரு வயோதிக அலுவலக நண்பர் ஆணித்தரமாக அடித்துச்சொன்னார்.
எப் டிவி அன்பர்களின் இந்த கலாச்சார கொலை செயலைக் கண்டித்தது போலவே சாமியாரின் சாமி படம் காண்பித்த சன் நியூஸ் சேனலுக்கும் பிற்காலத்தில் தடை வருமா என்று தற்கால அரசியல் தெரியாத அபிஷ்டு என்னிடம் எகத்தாளமாக கேட்டபோது அது சூரியனுக்கே வெளிச்சம் என்று மட்டும் தான் என்னால் கூற முடிந்தது.
இப்படி சன் நியூசுக்கு தடை சொன்னால் வாராவாரம் ஆரவாரமாக ஆறடி ஆஜானுபாகுவான தேகத்திற்கு ஒரு அடி வஸ்திரத்தை சுற்றிக்கொண்டு வந்து நாட்டிய தீர்ப்பு வழங்கும் நமீதா பங்குபெறும் மானாட மயிலாடவுக்கும் தடை வருமா என்று இன்றைய டிரெண்ட் தெரியாமல் பேசிய என் நண்பரை நான் மிகவும் கோபித்துக்கொண்டேன்.
இந்த மேலாடை விவகாரத்தில் ஒரு ஜோக் நியாபகம் வருகிறது ஒரு ஆதிவாசிப் பெண் மேலாடை இல்லாமல் இடையில் இலையாடை உடுத்திக்கொண்டு உலா வந்து கொண்டிருந்தாள்.
இதைக்கேட்டு உடனே என்ன செய்வது என்று அறியாது திகைத்த அந்த ஆதிவாசிப்பெண் இடையை விட்டு இலையாடையை இழுத்து மேலாடையாக போட்டுக்கொண்டாளாம்.
இந்த ஜோக்கை எப்.டிவிகாரர்கள் சீரியஸ்ஸாக எடுத்துக்கொண்டு ஆதிவாசி பேஷன் வீக் என்று கொண்டாடாமல் இருந்தால் மிக்க சந்தோஷம்.
இது போன்ற தடையுத்தரவுகளினால் இளைஞர் சமுதாயம் திருந்தும் என்று நினைக்கிற இந்த அரசையும் அரசியல்வாதிகளையும் மக்களையும் நினைத்தால் சிரிப்பு தான் வருகிறது.
ஏனென்றால் இதற்க்கு முன்னும் இருதடவைகள் இந்த சேனல் தடை வாங்கி இப்போது மூன்றாம் முறையாக இந்த கலைச்சேவையை மக்களுக்கு வழங்குகிறது.
காலையில் கல்லூரி செல்லும் பஸ் ஸ்டாப்பில் இதுக்குதான்டா பெருசெல்லாம் பிரதமராக ஆகக் கூடாதுன்னு சொல்றது என்று இரு சிறுசுகள் அவர்கள் உள்ளக்குமுறலை கொட்டி தீர்த்துக்கொண்டிருந்தார்கள்.
இன்றும் அதுபோல் நாங்கள் சென்றுகொண்டிருந்தபோது எங்கள் ஊர்வசியை கேசி என்ற அரக்கன் கவர்ந்து சென்று விட்டான் என்றாள் ரம்பை நீங்கள் இங்கேயே காத்திருங்கள்.. சில கணத்தில் வருகிறேன்.
தன்னுடைய பாட்டனாரின் பெயரை தன் வம்சத்திற்கு சேர்த்து சந்திரவம்சம் என்று சூடிக்கொண்டு ப்ரயாகையை தலைநகராக கொண்டு ஆட்சி புரிந்து வந்தான்.
அந்த இதமான மாலைத்தென்றல் அவன் பரந்த மேனியில் பட்டு திரும்பி இவளை உரசியபோது வந்த ஆண்வாசனையில் தன்னை மறந்து கண்கள் சொருகினாள் ஊர்வசி.
அவனது கூர்மையான பார்வையும் பரந்த தோளிலும் மாரிலும் துவண்டு ஆடும் பட்டாடைகளும் புஜங்களில் ஜொலிக்கும் கங்கனங்களும் அவளை ஒரு வித காந்தசக்தியோடு இழுத்தது.
தேர்பாகன் மிகவும் லாவகமாக தேரை தரையிறக்கியும் சமன் இல்லாத தரையில் இறங்கியதால் ஒரு சிறிய அதிர்வுடன் இருபக்கமும் ஆடியபடி நின்றது.
இப்படி காதலித்து மனம் புரிந்த புருரவஸ் ஒரு வித்யாதர பெண் உதயவதி என்பவளின் மேல் காதல் வயப்பட்ட போது ஊர்வசி தன் காலை நிலத்தில் ஊன்றி கொடியாக மாறியது தனிக்கதை.
இப்பதிவின் தலைப்பே இது எப்படி என்று கூறுமே.... இந்த செய்தியை படித்தபின் தயவுசெய்து யாரும் ஜெகாவை போனிலோ மொபைல் போனிலோ ஆபிஸ் எக்ஸ்டென்ஷனிலோ ஈமெயில்கள் வாயிலாகவோ நேரிலோ பாராட்டுவதற்காக தொந்தரவு செய்ய வேண்டாம் என்று அறிவுறுத்தப்படுகிறது.
இவரின் அளப்பரிய இந்த சாதனையை கண்டு கூகிள் வட்டாரத்தில் பெரும் பீதியும் அச்சமும் கொண்டுள்ளதாக செய்தியறிந்த அதிகாரப்பூர்வ வட்டாரங்கள் தெரிவிக்கின்றன.
எனக்கு அவ்வளவாக வேலை தேடி பழக்கம் இல்லாவிட்டாலும் இப்போதெல்லாம் யார் ஒன்றை பின்பற்றவில்லையோ அதை ஊருக்கு போதிப்பது தற்போதைய இயல்பாகிவிட்டபடியால் இந்த பட்டியல் நேர்முகத்தேர்வு பத்து மணிக்கென்றால் ஒன்பது நாற்பதுக்கு வீட்டிலிருந்து கிளம்பாதீர்கள்.
பஸ்சில் ஏறுவோர் ஒரு பஸ்சில் இரண்டு லோடு கூட்டத்தோடு வரும் பஸ்சில் ஏறாமல் கொஞ்சம் கூட்டம் குறைச்சலாக உள்ளதில் செல்லவும்.
டூ வீலர் ரொம்ப புழுதி மழைக் காலமாக இருந்தால் சாலையில் உள்ள சிறு சிறு குட்டைகள் பேருந்து ஜன்னல்கள் புளிச் புளிச் என்று பராக் அல்லது வெற்றிலைச் சாறு அபிஷேகம் கிடைக்க பெறுவீர்கள் போன்றவற்றைப் ஜாக்கிரதையாக பார்த்தும் அந்த பக்கம் இந்த பக்கம் செல்லும் கன்னிகளைஅனைத்து பெண்டிரும் அடக்கம் பார்க்காமலும் செல்லவும்.
அங்கே உள்ளே இடம் இல்லையெனில் வெளியே மெதுவாக இடது பக்கம் இடம் தென்படுகிறதா என்று எல்லோரிடமும் திட்டு வாங்கிக் கொண்டு கொஞ்சம் தூரம் சென்றேனும் நிறுத்துங்கள்.
அங்கே கேள்வி கேட்கும்போது வண்டி சரியா பூட்டினேனான்னு தெரியலயே என்று நினைத்துக் கொண்டு மலங்க மலங்க முழித்தால் அந்த இண்டர்வியூ பூட்டகேசு என்று அர்த்தம்.
எழுத்துத் தேர்வு முடிந்து நேர்முகத்திற்கு காத்திருக்க நேரிட்டால் எதிரே உட்கார்ந்திருக்கும் அந்தரங்க காரியதரிசியை உற்று பார்ப்பதை அறவே தவிர்க்கவும்.
சிபாரிசு எதுவும் இல்லாமல் இடுகாட்டிலேயே இடம் கிடைக்குமா என்ற இந்த காலத்தில் வேலை கிடைக்குமா என்று காழியூர் நாராயணனை கேட்டுத்தான் சொல்ல வேண்டும்.
இது தொடர்பாக பழவூர் போலீசார் வழக்குப் பதிவு செய்து விசாரணை நடத்தி வந்தனர்.பின்னர் இது தொடர்பான வழக்குகள் சிலை கடத்தல் தடுப்பு பிரிவுக்கு மாற்றம் செய்யப்பட்டது.
மோசமாகச் சரியும் சிறிலங்கா நாணய மதிப்பு தூக்கிநிறுத்தும் முயற்சி தோல்வி சிறிலங்கா நாணயத்தின் மதிப்பு இரண்டாவது வாரமாகச் சரிந்து வரும் நிலையில் நாணய மதிப்பிறக்கத்தைத் தடுக்க சிறிலங்கா மேற்கொண்ட முயற்சிகள் தோல்வியில் முடிந்துள்ளன.
தொடர்ந்து சிறிலங்கா நாணயத்தின் மதிப்பு குறைந்து வருவதால் சிறிலங்காவின் அரச மற்றும் தனியார் வங்கிகள் கையிருப்பில் உள்ள டொலரை விற்கத் தொடங்கியுள்ள போதும் நாணயப் பெறுமதி வீழ்ச்சியைத் தடுக்க முடியவில்லை.
உணவே மருந்து என்கிற காலம் கடந்து மருந்தே நமக்கு உணவாகி விட்டது இயற்கையாகக் கிடைக்கக் கூடிய உணவை எல்லாம் செயற்கை முறையில் விளைவித்து விற்கின்றனர்.
இத்தகைய கோடீஸ்வரர்களின் பட்டியலைப் புகழ்பெற்ற பத்திரிக... உலக சாதனைகளை வெளியிடும் கின்னஸ் நிறுவனம் வியாபார சாதனைகள் பற்றி கின்னஸ் புக் ஆப் பிசினஸ் ரிக்கார்ட் என்ற புத்தகத்தை வெளியிட்டிருந்தது.
சில சுவாரஸ்யமான வியாபார சாதனைகள... பொறியியல் துறையில் பெண்களும் சாதிக்க முடியும் ஃப்ளெக்ஸ் இந்தியாவின் தரம் மற்றும் பிசினஸ் எக்ஸலன்ஸ் பிரிவின் தலைவர் பத்மினி ஃப்ளெக்ஸ் இந்தியாவின் தரம் மற்றும் பிசினஸ் எக்ஸலன்ஸ் பிரிவின் தலைவர் பத்மினி பொக்காலா.
அவங்களும் குற்றாலம் பார்க்கனும்னு வந்தவங்க போல நம்ம வீட்டுக்கு கூட்டிட்டு வந்திருந்தாங்க..அவங்களுக்கு நம்ம ரெஜியப் பார்த்து பிடிச்சுட்டுபோய்ட்டு போல..அவங்க பையனும் கூட வந்திருந்தாப்ல..எங்களுக்கும் எல்லோருக்கும் பையனையும் சரி குடும்பத்தையும் சரி பிடிச்சிறுந்துது..இவ அத்தைக்கு அந்தப் பையன சின்ன வயசிலருந்து தெரியுமாம்.நல்ல பையன் நம்பி கொடுக்கலாம்.இப்டி அமையும்னு நானே கூட எதிர்பார்க்கல இப்பவே கை மாறிடலாம்னு அவங்க அப்டி ஒரு சந்தோஷப்பட்டாங்க.. அவர் தொடர இவள் பார்ப்பதை கவனிக்கவும்டொட்டடொய்ங் பாவத்துடன் முகத்தை அவசரமாய் திருப்பி அதுவரை பார்த்தே இராதது போல் அங்கிருந்த போட்டோவை ரெஜி ஆர்வமாய் பார்க்க.
என்ன நடந்துச்சுன்னு தெரியலமாபையன் இவட்ட தனியா பேசனும்னு சொல்லி சந்தோஷமாதான் போனான்.அடுத்த அஞ்சாவது நிமிஷம் வெளிய வந்தவன்..சாரி ஆன்டி எனக்கு உங்க ஃபேமிலி உங்க பொண்ணோட நேச்சர் எல்லாம் பிடிச்சிறுக்குது.
நிலவினி அவசரமாய் தன் வாயில் கை வைத்துக் கொண்டாள்..ஆன்டி அவ்ளவு சீரியஸா கவலப் பட்டுட்டு இருக்கப்ப.இவ சிரிச்சுடக் கூடாதுல்ல.
உனக்கு பிடிச்ச மட்டன் சுக்கா.இறால் ஃப்ரை செய்றேன் நிலு.நீ சாப்டுட்டுதான் போகனும்.மாப்ள தம்பி உன்னை பிக்கப் செய்ய வர்றப்ப இங்க தான் அவரும் சாப்டனும் சொல்லி வச்சுடுமா.
அம்மா நிலு இறால் சாப்டமாட்டா.. இங்கிருந்து கத்திய ரெஜினா.அதுல கூட லவ்வாம் பொண்ணுக்கு என்றாள் குரலை இறக்கி நிலவினிக்கு மட்டுமாய் கேட்க்கும் படி அதற்குள் அப்டியாமா?
யவி அண்ணா பேரை சொல்லக் கூடாதுன்னு நீ நினச்சா கூட ஒத்துகலாம் இது என்னடி இறால் பேர கூட சொல்ல மாடேன்ற மாதிரி ரெஜி மீண்டுமாய் தன் வேலையைக் காண்பிக்க ஆத்தாடிஇவ காதல அடிச்சு அடிச்சு தான் சொல்லுவா போலயே..இங்கயே இப்டின்னா யவி அண்ணாட்ட எப்டியோ நிலு அடித்த இடத்தை தடவிக் கொண்டே ரெஜி தொடர.
அப்ப நீ அங்க இறால் சாப்ட்றுக்க மாட்ட என்னமா.சரி அப்ப இங்கயாவது சாப்டுஉனக்கு ரொம்ப பிடிக்குமே.. மாப்ள தம்பிக்கு மட்டன் பிடிக்கும் தானே.
கேட்ட ரெஜியின் அம்மாவுக்கு பெட்டில் தன் அருகில் அமர்ந்திருந்த ரெஜிக்கு இப்போது ஒரு கும்மாங்குத்துஉங்க அண்ணாட்ட இப்டித்தான்..முடிஞ்சா அவங்கட்டயே கேட்டுப்பாரு.. வந்துட்டா என் லவ் ஸ்டோரிய கிளற.
இப்ப முதல்ல உன் கதைய சொல்லு.என்னடி சொல்லி துரத்திவிட்ட புல்லட் ஸ்டார்ட் ஆகும் சவ்ண்ட் ரிங்க் டோனாய் ஒலிக்கதன் மொபைலை துள்ளலாய் எடுத்து காதில் வைத்தாள் ரெஜினா.
சும்மா ஒரு புள்ளி கமா மாத்தி பேசினாலே பேசுறவன்ட்டயே சப்புன்னு அறஞ்ச எஃபெக்டல பதில் சொல்ற வர்க்கம் நம்ம ரெஜினா.
அம்மணி ஐ லவ் யுவர் பல் ஆல்சோ.அதனால அதை விட்டுடுங்கோ.இப்ப என்ன உங்களுக்கு இந்த ஐத்தான் பேர் தெரியனும் அவளவுதானுங்க.?
ஆனால் அம்மாவிடம் சொல்லி பயம் காட்டவும் இவளுக்கு விருப்பம் இல்லை ஆக தன் ஃப்ரெண்ட்ஸ் நிலவினியிடமும் பவிஷ்யாவிடமும் தான் ஃபோனில் புலம்பி வைத்தாள்.
இங்க பாரு இப்டி வீடு வரைக்கும் வர்றதுல்லாம் சின்ன விஷயமில்ல.கண்டிப்பா எதாவது செய்தாகனும்..வெளிய சொல்ல வேண்டாம்..நமக்கு தெரிஞ்ச போலீஸ் ஆஃபீஸர்ட்ட சொல்லி வைக்கலாம்.உனக்கு தான் பெரியத்தான் ஃப்ரெண்ட் சசிபால் தெரியும்ல.அவங்கட்டயே ஹெல்ப் கேட்போம் என்ற வினியின் வார்த்தைகள் இவளுக்கு சரியாய் பட.
வீட்ல அலையன்ஸ் பார்க்க ஆரம்பிக்கிற டைம்ல இப்டிலாம் ப்ரச்சனைனா இன்னும் சீக்கிரமா செய்ய நினைப்பாங்க சசி.. இவள் குரலில் ஏராளமான வருத்தம் மற்றும் அழுத்தம் அதெல்லாம் பார்த்துகலாம் ரெஜி..ஆனா கேட்கிறேன்னு தப்பா எடுத்துக்காதஇப்ப சீக்கிரம் மேரேஜ் செய்துக்கிறதுல அப்டி என்ன ப்ரச்சனை சீக்கிரம் செய்துகிட்டா எல்லாருக்குமே ஈசியா போய்டுமே அவன் சொல்ல சொல்ல இவள் முகம் இன்னுமாய் சிடு சிடு என ஆகிறது.
என்ன அம்மிணி என்ன தேடி போலீஸ் வரைக்கும் போய்ட்டீங்க போலயே..அவ்ளவு ஏன் மெனக்கெடனும்..அம்மிணி சொன்னா அடியேன் ஓடோடி வந்துடப் போறேன்.